उत्तराखंड में दो साल के बाद ही भाजपा के नए मुख्यमंत्री की ताजपोशी हो गई है। नये मुख्यमंत्री डॉ. रमेश पोखरियाल ‘निशंक’ के पास राजनीति का लम्बा अनुभव है। सरस्वती शिशु मंदिर के शिक्षक से लेकर मुख्यमंत्री तक का सफर उन्होंने बेहद कुशलता से तय किया है। पर ईमानदार तथा सख्त प्रशासक के रूप में अपनी पहचान बनाने वाले मुख्यमंत्री की राह अंतिम समय तक भी न छोड़ने वाले फौजी मुख्यमंत्री भुवन चन्द्र खंडूड़ी की विरासत संभालना नये मुख्यमंत्री के सामने सबसे बड़ी चुनौती है।